recursal/SuperWikiNEXT-32B huggingface dataset:
வி.பி. சிங்காரவேலு (3 மார்ச் 1959-7 டிசம்பர் 2011) ஒரு இந்திய அரசியல்வாதி ஆவார். அவர் திராவிட முன்னேற்றக் கழகம் (DMK) கட்சியின் வேட்பாளராக 1996 தேர்தல்களில் வால்பாறை உள்ள தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.

சிங்காரவேலு மதுரை சட்டக்கல்லூரியில் அவருடைய கல்லூரி நாட்களில் திமுகவில் சேர்ந்தார். அவர் அங்கே சில நாட்களுக்கு உறுப்பினராக திமுக 1996 சட்டசபை தேர்தலில் தமிழ்நாடு முன் மீண்டும் இணைவதற்கான அப்போதைய கோயம்புத்தூர் மாவட்டத்தில் திமுக செயலாளர், பொங்கலூர் பழனிசாமி, ஏற்றுக்கொள்ளாவிட்டால் முன் அவ்விடத்திலேயே இருந்தது வைகோ ன் மறுமலர்ச்சி திராவிட முன்னேற்றக் கழகம், சேர கட்சியில் இருந்து விலகியது. பழனிசாமி வால்பாறை உள்ள தலித் சமூகத்தில் ஆதரவுடன் செயல்படும் ஒரு கவர்ந்திழுக்கும் தலைவர் போட்டோகிராபிங் கவனிக்கும்படி கருதினார்.[]

சிங்காரவேலு ஒரு திமுக வேட்பாளராக 1996 தேர்தல்களில் வால்பாறை   தொகுதியில் வெற்றிபெ. தொகுதியில் தாழ்த்தப்பட்ட  வேட்பாளர்கள் ஒதுக்கப்பட்டு வந்தது. 2001 தேர்தலில் தேர்தல் உடன்படிக்கைகள் 'புதிய தமிழகம் கட்சியில் திமுக ஆதரவுடன் சிங்காரவேலு போட்டியில் விரும்புகின்றனர் பார்த்தேன்.

  

தோட்டத் தொழிலாளர்களின் தொழிற்சங்க சட்ட ஆலோசகர் சிங்காரவேலு செயல்பட்டு தொழிலாளர்களுக்கு நியாயமான சம்பளம் மற்றும் வசதிகள் வெற்றி கண்டனர்.[]

அவர் 7 டிசம்பர் 2011 அன்று இறந்தார், அவருக்கு மனைவி, இரண்டு மகள்கள் மற்றும் ஒரு மகன் குழந்தைகளும் இருந்தனர்.[]

மேற்கோள்கள்
-----------
**வி. பி. பாலசுப்ரமணியன்** (*V. P. Balasubramanian*) என்பவர் இந்தியாவின் தமிழ்நாட்டின் அண்ணா திராவிட முன்னேற்றக் கழகத்தை சேர்ந்த மூத்த அரசியல்வாதியும் எம். ஜி. ஆரின் நண்பரும்  ஆவார். இவர் 1980 முதல் 1984 தேர்தல்களில் வேடசந்தூர் சட்டமன்றத் தொகுதியிலிருந்து தமிழ்நாடு சட்டப் பேரவை உறுப்பினாரகத் தேர்ந்தெடுக்கப்பட்டார். மேலும் 1984 முதல் 1988 வரை காலகட்டத்தில் தமிழக சட்டமன்றத்தின் துணை சபாநாயகராகவும் பணியாற்றினார். மேலும் இவர் அனைத்திந்திய அண்ணா திராவிட முன்னேற்றக் கழகத்தின் முன்னனி தலைவராகவும் ஆலோசகராகவும் பணியாற்றியுள்ளார். இவர் 50 ஆண்டுகளாக  பல்வேறு குழுக்களுக்கும், கல்வி நிறுவனங்களுக்கும் ஆலோசகராகவும் தலைவராகவும் பணியாற்றி வந்திருக்கிறார்.

மேற்கோள்கள்
-----------

1. ↑  Election Commission of India. "Statistical Report on General Election 1980" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
2. ↑  Election Commission of India. "Statistical Report on General Election 1984" (PDF). 17 Jan 2012 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**ரோஸ்மேரி ரோஜர்ஸ்** (Rosemary Rogers 7 திசம்பர் 1932)    இலங்கையில் பிறந்த ஆங்கில எழுத்தாளர் மற்றும் புதின ஆசிரியர் ஆவார். வரலாற்றுக் காதல் கதை புதினங்கள் எழுதியவர். சுவிட் சாவேஜ் லவ் என்ற இவருடைய முதல் புத்தகம் 1974 இல் வெளிவந்தது.
இவரது இயற் பெயர் ரோஸ் ஜான்ஸ் ஆகும்.

வாழ்க்கைக் குறிப்புகள்
----------------------

இலங்கையில் பனத்துரா என்னும் ஊரில் டச்சு- போர்ச்சுக்கீஸ் கலப்பின பரங்கியர் குடும்பத்தில் பிறந்தார். இவருடைய பெற்றோர் பள்ளிகளை நடத்தி வந்தார்கள்  எட்டு அகவை இருக்கும்போதே ரோஸ்மேரி எழுதத் தொடங்கினார். இலங்கையில் உள்ள ஒரு செய்தித்தாள் நிறுவனத்தில் சில காலம் எழுத்தாளராகப் பணி புரிந்தார்.

சிலோன் பல்கலைக் கழகத்தில்  மூன்றாண்டுகள் கல்வி பயின்ற பிறகு செய்தியாளராக இருந்தார். சூமா நவரத்தினம் என்னும் விளையாட்டு வீரரை மணந்தார்  சில ஆண்டுகளில் இருவரும் பிரிந்து விட்டார்கள். பின்னர் தம் பெண் மக்கள் இருவரை அழைத்துக் கொண்டு 1960இல் லண்டனுக்குப் புறப்பட்டார்.

ரோஸ்  மேரி அமெரிக்கவைச் சேர்ந்த லெராய் ரோஜர்ஸ் என்பவரை ஐரோப்பாவில்  சந்தித்தார். அவரை   செயின்ட் லூயிஸ் மிசூரியில் திருமணம் செய்து கொண்டார்.  கலிபோர்னியாவில் குடும்பம் அமைந்தது.  இவ்வாழ்க்கை எட்டு ஆண்டுகள் நீடித்தது  பின்னர் 1969 இல் ரோஸ்மேரியின் பெற்றோர் வந்து இவருடன் தங்கினார்கள்  1984 செப்டம்பரில் மூன்றாவது முறையாக கிறிஸ்தாபர் கடிசன் என்பவரை மணந்தார்.

எழுத்துப் பணி
-------------

சிறுமியாய் இருந்தபோது எழுதிய படைப்புகளை திரும்பப் படித்து நிறைவு ஏற்படும் வரை திருத்தி எழுதினார். இவருடைய முதல் புதினம் சுவீட் சாவேஜ் லவ் மிகப் பெரிய அளவில் விற்பனை ஆனது. இரண்டாவது புதினம் டார்க் பயர்ஸ் பல இலட்சக்கணக்கான படிகள் விற்றன. முதல் மூன்று புதினங்களும் சேர்ந்து பத்து மில்லியன் படிகள் விற்றன. நாலாவது புத்தகம் விக்கட் லவ்விங் லைஸ் மூன்று மில்லியன் படிகள் விற்றன. ரோஸ்மேரி ரோஜர்ஸ் எழுதிய படைப்புகள் 25க்கும் மேல் உள்ளன.

மேற்கோள்
--------

1. ↑
2. ↑
ஃபை தோற்றப்பாட்டில், தொடராக அடுத்தடுத்து வரும் படிமங்கள் அசையும் உணர்வை ஏற்படுத்துகின்றன.
அடிக்கடி ஃபை அசைவுடன் குழப்பிக்கொள்ளப்படுகின்ற பீட்டா அசைவின் ஒரு எடுத்துக்காட்டு.
**ஃபை தோற்றப்பாடு** (Phi phenomenon) என்பது, வெவ்வேறு பொருட்களை அடுத்தடுத்து விரைவாகப் பார்க்கும்போது அது தொடர்ச்சியாக அசைவது போலத் தோன்றும் ஒளியியற் கண்மாயம் ஆகும். 1912 ஆம் ஆண்டில் மக்சு வேர்த்தைமர் (Max Wertheimer) என்பவர், கெசுட்டால்ட் உளவியல் கோட்பாட்டில் இதற்கு வரைவிலக்கணம் கொடுத்தார். 1916 ஆம் ஆண்டில் உருவான இயூகோ மியூன்சுட்டெர்பர்க்கின் (Hugo Münsterberg) திரைப்படக் கோட்பாட்டுக்கு பார்வை நீடிப்புடன், ஃபை தோற்றப்பாடும் அடிப்படைகளாக உள்ளன.

அசையும் உணர்வைத் தருவதனால், ஃபை தோற்றப்பாடு, பீட்டா அசைவைப் போன்றதே. இருந்தாலும், ஃபை தோற்றப்பாடு, தொடராக ஒன்றன்பின் ஒன்றாக நிகழும் ஒளிர்வுத் தூண்டல்களினால் உருவாகும் அசைவுத் தோற்றமாக இருக்கும் அதே வேளை, பீட்டா அசைவு, நிலையான ஒளிர்வுத் தூண்டல்களினால் ஏற்படும் அசைவுத் தோற்றம் ஆகும்.

ஃபை தோற்றப்பாட்டுச் சோதனை
-------------------------

இச்சோதனையில், பார்வையாளர்கள் பார்த்துக்கொண்டிருக்கும் ஒரு திரையில், இரண்டு படங்கள் அடுத்தடுத்துக் காண்பிக்கப்படும். ஒரு படத்தில் அதன் வலது பக்கத்தில் ஒரு கோடு இருக்க, அடுத்த படத்தில் அக்கோடு அதன் இடது பக்கத்தில் இருக்கும். இவ்விரு படங்களையும், பல செக்கன்கள் இடைவெளியில் அல்லது மிக விரைவாகக் குறைந்த நேர இடைவெளியில் காண்பிக்கலாம். இவ்வாறு நேர இடைவெளிகளை மாற்றி திரையில் என்ன தெரிகிறது என்று சோதனையை நடத்துபவர் பார்வையாளரிடம் வினவுவார். குறித்த ஒரு நிலையில், அக்கோடு திரையின் ஒரு பக்கத்தில் இருந்து மறுபக்கத்துக்கு நகர்வது போல் தோன்றும். உண்மையில் கோடு நகர்வது இல்லை. ஆனால், ஒரு குறித்த நேர இடைவெளியில் முதலில் வலது பக்கத்திலும், பின்னர் இடது பக்கத்திலும் தோன்றுகிறது.

குறிப்புகள்
-----------

1. ↑  Steinman, R. M. Z. Pizlo, and F. J. Pizlo (2000). *Phi is not beta, and why Wertheimer's discovery launched the Gestalt revolution: a minireview*. Vision Research.

இவற்றையும் பார்க்கவும்
----------------------

* திரைப்படம்

வெளியிணைப்புக்கள்
-----------------

* பார்வை நீடிப்புக் குறித்த பிழையான நம்பிக்கை
* ஃபை தோற்றப்பாட்டுச் செயற்பாடுகள்
சாத்தான்குளம் அ.இராகவன்
**சாத்தான்குளம் அருணாசலக் கவிராயர் இராகவன்** (ஏப்ரல் 22, 1902 - 1981), நுண்கலை ஆய்வாளர், வல்லுனர், எழுத்தாளர், ஆசிரியர். சுயமரியாதை இயக்கம், இடதுசாரி இயக்கம், இஸ்லாமிய மக்கள் மீதான ஈடுபாடு, பெண் கல்விக்கான பள்ளிகள் ஆகியவற்றில் தன்னை அடையாளப்படுத்திக் கொண்டவர்; சிப்பிகள், சங்குகள், படிமங்கள், விளக்குகள், இசை கருவிகள், கப்பல் தொடர்பான பொருட்கள் மற்றும் வரைபடங்கள், ஆடைகள், மூலிகைகள் இவை தொடர்பான விவரங்கள், படங்கள், பொருட்கள் ஆகியவற்றைச் சேகரிப்பதில் மிகுந்த ஆர்வமுடையவர்; இராகவன், தமிழ்நாட்டில் மிக அதிகமாக பழங்காசுகள் சேகரித்தவர்.

வாழ்க்கைக் குறிப்பு
-------------------

இன்றைய தூத்துக்குடி மாவட்டம், சாத்தான்குளத்தில் அருணாசலக் கவிராயர் ஆவுடையம்மாள் தம்பதிகளின் மகனாக 1902 ஏப்ரல் 22 அன்று பிறந்தவர் இராகவன். ஆசிரியப் பயிற்சி பெற்று 1924 முதல் 1930 வரை சாத்தான்குளத்தில் ஆசிரியராகப் பணியாற்றினார். இக்காலங்களில் பெரியார், கா. சுப்பிரமணிய பிள்ளை, திரு.வி.க. பா. தாவூத்ஷா ஆகியவர்களோடு இவருக்கு நெருக்கமான உறவு இருந்தது. சுயமரியாதை இயக்கத்தில் ஈடுபாட்டோடு செயல்பட்டார்.

1930-இல் ஈரோட்டில் நிறுவப்பெற்ற பகுத்தறிவு நூற்பதிப்புக் கழகத்தின் அமைச்சராகப் பொறுப்பேற்றார். இவரது மேற்பார்வையில் குடியரசுப் பதிப்பகம் இருபதுக்கு மேற்பட்ட நூல்களை வெளியிட்டது. 1935இல் இராகவனது "பெண்ணுரிமையும் மதமும்" என்ற சிறு நூல் வெளிவந்தது. மதங்கள், பெண்களை எவ்வாறு நடத்துகின்றன என்ற விவாதத்தை முதன்முதலில் இந்நூல் முன் வைத்தது. மறுமணம், காதல்மணம், சொத்துரிமை, விவாகரத்து, குழந்தைமண மறுப்பு போன்றவை குறித்தும் இந்நூலில் மிக விரிவாக எழுதியுள்ளார். இராகவனது "கடவுளை நிந்திக்கும் கயவர்கள் யார்?" என்ற நூலில் "கடவுளர் கதைகள்" எவ்வகையில் மூட நம்பிக்கைகளைப் பரப்புகின்றன என்பது குறித்து கூறியுள்ளார். இராகவன் எழுதப்பட்ட நூல்கள் தமிழர்களின் புழங்குபொருள் பண்பாட்டை அறிவதற்கு உதவுகின்றன.

தமிழர் பண்பாட்டு வரலாறு, கலை வரலாறு, தொழில்நுட்ப வரலாறு, தொல்பொருள் ஆய்வு வரலாறு ஆகிய துறைகளில் ஆய்வுசெய்து விரிவாக நூல்கள் எழுதியவர். கலைத்துறையில் 20 ஆண்டுகளாக தொடர்ந்து நூல்களை எழுதியவர்.

வெளியான நூல்கள்
---------------

1. தமிழர் பண்பாட்டில் தாமரை
2. தமிழ்நாட்டுத் திருவிளக்குகள்
3. தமிழக சாவக கலைத் தொடர்புகள்
4. இறைவனின் எண்வகை வடிவங்கள்
5. வேளாளர் வரலாறு
6. தமிழ்நாட்டுக் கோயிற் கட்டிடக்கலை
7. நம்நாட்டுக் கப்பற் கலை
8. தமிழ்நாட்டு அணிகலன்கள்
9. தமிழ்நாட்டு படைகலன்கள்
10. தென்னிந்திய கோயில் கட்டிடக்கலைகள்
11. இசையும் யாழும்
12. கோ நகர் கொற்கை
13. ஆதிச்சநல்லூரும் பெருநைவெளி நாகரீகமும்
14. குடியரசுக் கட்டுரைகள்
15. அறிவு இதழ்க் கட்டுரைகள்
16. ஆய்வுக் கட்டுரைகள்

மேற்கோள்களும் குறிப்புகளும்
---------------------------

1. ↑  நெல்லைத் தமிழ்ச் சான்றோர்கள், ஆசிரியர் இரா.நல்லையா ராஜ், காவ்யா வெளியீடு, சென்னை முதற்பதிப்பு 2011.
2. 1 2 3  அரசு (6 திசம்பர் 2004). "இருளின் மீது வெளிச்சத்தை பாய்ச்சியவர் -". தமிழ் கூடல். 2016-03-04 அன்று மூலம் பரணிடப்பட்டது. 6 நவம்பர் 2012 அன்று பார்க்கப்பட்டது.
**ஹோவார்ட் இசுட்டான்டன்** (*Howard Staunton*, 1810 – 22 யூன் 1874) ஒரு ஆங்கில சதுரங்க விளையாட்டு வீரர் ஆவார். 1843 தொடக்கம் 1851 ஆம் ஆண்டு வரையிலான காலப் பகுதியில் உலகின் மிகப் பலம் வாய்ந்த விளையாட்டு வீரராக அவர் கருதப்பட்டார். குறிப்பாக 1843ல் செயின்ட்-அமன்ட் என்பவருக்கு எதிராக அவர் பெற்ற வெற்றியே இதற்கு முக்கிய காரணம். தெளிவாக வேறுபடுத்தி அறியக்கூடிய வகையிலான சதுரங்கத் தொகுதி ஒன்றை அவர் உருவாக்கினார். இசுட்டான்டன் சதுரங்கத் தொகுதி என்று அழைக்கப்படும் நத்தானியேல் குக் இதை வெளியிட்டுப் பிரபலமாக்கினார். தற்காலத்தில் இந்த சதுரங்கத் தொகுதியே போட்டிகளில் பயன்படுகின்றது. 1851ல் முதலாவது உலக சதுரங்கப் போட்டியின் முதன்மை அமைப்பாளராகவும் இவரே விளங்கினார் இப்போட்டியின் மூலமே இங்கிலாந்து உலகின் முன்னணி சதுரங்க மையமாக உருவானதுடன் அடோல்ஃப் ஆன்டர்சன் உலகின் மிகச் சிறந்த சதுரங்க வீரராகக் கருதப்பட வழிவகுத்தது.

1840 ஆம் ஆண்டில் இருந்து இவர் முன்னணி சதுரங்க வர்ணனையாளராக இருந்ததுடன், 1840களின் தலைசிறந்த வீரர்களுக்கு எதிராக விளையாடி வெற்றி பெற்றார். 1847க்குப் பின்னர் சேக்சுபியரிய வல்லுனராகவும் விளங்கினார். உடல்நலக் குறைவினாலும், இரண்டு எழுத்துத் தொழில் காரணமாகவும், 1851க்குப் பின்னர் சதுரங்கப் போட்டிகளில் கலந்துகொள்வதை நிறுத்திக்கொண்டார்.

மேற்கோள்கள்
-----------

1. ↑  Murray, H.J.R. (November 1908). "Howard Staunton: part I". *British Chess Magazine*. Archived from the original on 8 டிசம்பர் 2007.. பார்த்த நாள்: 19 June 2008.
**பேராசிரியர் அ.அய்யாசாமி**  (பிறப்பு: மார்ச் 1 1940, மறைவு: ஜூன் 16, 2019) என்பவர் ஒரு தமிழ் எழுத்தாளர். ஈரோடு மாவட்டம் புஞ்சைப் புளியம்பட்டி எனும் ஊரில் பிறந்தவர். பள்ளி ஆசிரியராகவும், தலைமை ஆசிரியராகவும், கல்லூரிப் பேராசிரியராகவும் பணியாற்றியவர். முல்லைச்சரம், தாமரை, கல்கி, கணையாழி போன்ற இதழ்களில் கதை, கட்டுரை, கவிதைகள் என பல எழுதியுள்ளார். கதிரொளி, Leslie Amarson, A S Mee என்ற புனைபெயர்களில் கட்டுரைகளும், சுபத்ரா அய்யாசாமி என்ற பெயரில் சிறுகதைகளும், வித்தகன் என்ற புனைபெயரில் தாமரை இதழில் விமர்சனக் கட்டுரைகளையும் எழுதினார்.

அகில இந்திய வானொலியிலும் பல நிகழ்ச்சிகளை நடத்தியிருக்கிறார், அறிவியல் நெடுந்தொடரை எழுதியிருக்கிறார். ஆங்கிலம் தமிழ் இரு மொழிகளிலும் புலமைபெற்றவர், பல மொழிபெயர்ப்புகளையும் செய்திருக்கிறார்.

இவர் எழுதிய **வைக்கம்** எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் நாடகம் வகைப்பாட்டில் பரிசு பெற்றிருக்கிறது.

2010-இல் தமிழக அரசின் திரு. வி. க. விருதையும், 2016-இல் தி. மு. க. முரசொலி அறக்கட்டளையின் பெரியார் விருதையும், தமிழ்க் கவிஞர் மன்றத்தின் இலக்கியப் பேரொளி விருதையும் பெற்றவர்.

எழுதிய நூல்கள்
--------------

* வைக்கம் - கவிதை நாடகம் - விழிகள் பதிப்பகம் (தமிழ்நாடு அரசு பரிசுபெற்றது)
* தென்னகத்தின் எழுச்சி - கட்டுரை தொகுப்பு  -  விழிகள் பதிப்பகம் (தமிழ்நாடு அரசு பரிசுபெற்றது)
* அண்ணா நாடகங்களில் எதிர்நிலை மாந்தர்
* அண்ணா நெடுங்கதைகளில் மகளிர் நிலை
* அண்ணாவும் திராவிட இயக்கமும் -
* நாகானந்தம் - கவிதை நாடகம்  - விழிகள் பதிப்பகம் (வடமொழி மூலம் - மாமன்னர் ஹர்ஷ வர்தனன்)
* மனித வாழ்வை  அமைத்த கண்டுபிடிப்பாளர்கள் -  தமிழ் மொழிபெயர்ப்பு (ஆங்கில மூலம் பேராசிரியர் கே.வி. கோபாலகிருஷ்ணன்) - நேஷனல் புக் டிரஸ்ட்
* A history of DMK (Published by DMK)
* Periyar Self-Respect (Published by Dravidar Kazhagam)

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2017-10-14 அன்று மூலம் பரணிடப்பட்டது. 2014-09-20 அன்று பார்க்கப்பட்டது.
3. ↑
**வெங்கட்ட பட்டாபிராமன்** (Venkata Pattabhi Raman) (3 அக்டோபர் 1932 - 2 திசம்பர் 1991) என்பவர் ஒரு இந்திய வழக்கறிஞரும் அரசியல்வாதியும் ஆவார், இவர் 1977 முதல் 1979 வரை தமிழகத்தின் அரசு தலைமை வழக்கறிஞராக பணியாற்றினார். இவரது மகன் மோகன் ராமன் ஒரு புகழ்பெற்ற நடிகர்.

ஆரம்பகால வாழ்க்கை
-----------------

இராமன் 1932 அக்டோபர் 3 அன்று சென்னையில் பிறந்தார், சர்ச் பார்க் பள்ளியியல் பள்ளிப்படிப்பை முடித்தார். பள்ளிப்படிப்பு முடிந்ததும், இராமன் லயோலா கல்லூரியில் இயற்பியலில் பட்டம் பெற்றார். மேலும் சென்னை சட்டக் கல்லூரியில் சட்டம் பயின்றார், தங்கப் பதக்கத்துடன் தனது படிப்பை முடித்தார்.

அரசியல்
-------

 வி.பி.ராமன், இடமிருந்து மூன்றாவது (அன்னாதுரைக்குப் பின் வரிசையில்) 
துவக்கத்தில், இராமன் பொதுவுடமை இயக்கத்தை நோக்கி ஈர்க்கப்பட்டார். எனினும், இவர் 1955இல் திராவிட முன்னேற்றக் கழகத்தில் இணைந்தார். மேலும் கட்சியின் சட்டதிட்டங்களை ஈ. வெ. கி. சம்பத் மற்றும் இரா. செழியன் ஆகியோரிடன் இணைந்து உருவாக்கினார்.

குறிப்புகள்
-----------

* 
* [*தொடர்பிழந்த இணைப்பு*]
* பரணிடப்பட்டது 2009-08-04 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/கேழல்மூக்கன் இனம்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நாசிக்காபாட்ராக்கசு** என்னும் **கேழல் மூக்கன் இனத்** தவளைப் பேரினத்தின் அறிவியல் பெயர்(*scientific name*) சமசுகிருதம் மற்றும் கிரேக்க மொழியிலிருந்து பெறப்பட்டுள்ளது. சமசுகிருதத்தில் "நாசிகா" என்றால் மூக்கு என்றும், கிரேக்கத்தில் "பாட்டிராக்கஸ்" என்பது தவளையை குறிக்கும். இத்தவளைக் குடும்பத்தை சார்ந்த தவளைகள் சேசல்சு தீவுகளில் காணப்படுவதால், சுமார் 100 மில்லியன் வருடங்களுக்கு முன் இந்தியா, சேசல்சு மற்றும் மடகாஸ்கர் தீவுகள் ஒன்றாக இருந்தபொழுது இத்தவளை தோன்றியிருக்கலாம் என்று கருதப்படுகிறது. கோண்டுவானா கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது என்னும் கருதுகோளுக்கு இந்த தவளையினங்களின் ஒற்றுமைகள் வலுச் சேர்க்கின்றன.

மேற்கோள்கள்
-----------

1. ↑  Perinchery, Aathira (23 August 2017). "'N. bhupathi', a frog with the face of a pig". *The Hindu*.. பார்த்த நாள்: 18 January 2020.
**அ. இராமசாமி** (19, திசம்பர், 1943) பல்கலைக்கழகத் துணைவேந்தர், வரலாற்றாசிரியர், நூலாசிரியர், அரசு நிருவாகி எனப் பன்முகம் கொண்டவர் ஆவார்.

இளமைக்காலம்
-----------

இராமசாமி 1943ம் ஆண்டு டிசம்பர் திங்கள் 19ம் தேதி மதுரையில் திரு அய்யாச்சாமி - காவேரி அம்மாள் இணையருக்கு மகனாக பிறந்தார். இவருடைய துணைவியாரின் பெயர் ஆர். வசந்தா.

ஆற்றிய பணிகள்
-------------

மதுரைக் கல்லூரி மற்றும் சென்னைப் பச்சையப்பன் கல்லூரி ஆகியவற்றில் கல்வி பயின்றபின் 26 ஆண்டுகள் அரசுக் கல்லூரிகளில் வரலாற்றுப் பேராசிரியராகப் பணி புரிந்தார். மதுரை காமராசர் பல்கலைக்கழகத் தேர்வாணையராகவும் பதிவாளராகவும் பணியாற்றினார். பிறகு காரைக்குடி அழகப்பா பல்கலைக்கழகத்தில் துணைவேந்தராக ஆனார். இவர் துணைவேந்தர் பதவியினை 10 நவம்பர் 2000 முதல் 09 நவம்பர் 2003 வரை வகித்தார். இக்காலத்தில் பல்கலைக்கழக தொலைதூர மையங்களைத் தமிழகத்திற்கு வெளியையும் நிறுவியதன் மூலம் பல்கலைக்கழக நிதி நிலை மேம்பாடு அடைந்தது. தமிழ்நாடு மாநில உயர்கல்வி மன்றத்தின் துணைத் தலைவர் பதவியில் 2006 முதல் 2011 வரையிலிருந்தார். தற்பொழுது புதிய ஆட்சிப் பொறுப்பேற்றதும் தமிழ்நாடு மாநில உயர்கல்வி மன்றத்தின் துணைத் தலைவர் பதவியில் மீண்டும் நியமிக்கப்பட்டுள்ளார்.

எழுத்துப் பணிகள்
----------------

அண்ணாதுரையின் மொழிக்கொள்கையைப் பொருளாகக் கொண்டு ஆய்வு செய்து முனைவர் பட்டம் பெற்றார். புதுச்சேரி விடுதலைப் போராட்ட வரலாறு என்னும் இவருடைய நூலுக்குத் தமிழ் நாடு அரசு பரிசு வழங்கியது. தமிழ்நாட்டு வரலாறு என இவர் எழுதிய நூல் மாணவர்களுக்குப் பாடநூலாக வைக்கப்பட்டுள்ளது.

எழுதிய நூல்கள்
--------------

* தமிழ்ப் பேரரசுகளின் சரிவும் வீழ்ச்சியும்
* வள்ளுவமும் வரலாறும்
* இரத்தத்தில் ஐம்பது நாள்கள்
* தமிழ்நாட்டு வரலாறு
* புதுச்சேரி வரலாறு
* புதுச்சேரி விடுதலைப் போராட்ட வரலாறு
* சூரியன் மறைவதில்லை
* சோழர் வரலாறு
* என்று முடியும் இந்த மொழிப் போர்
* துரோகம் ஒரு தொடர்கதை
* அண்ணாவின் மொழிக் கொள்கை
* வள்ளுவமும் வரலாறும்,பூம்புகார் பதிப்பகம், பிரகாசம் சாலை, சென்னை-108இவர்ஆங்கிலத்திலும் சில வரலாற்று நூல்கள் எழுதியுள்ளார்.

இவர் ஆங்கிலத்திலும் சில நூல்களை எழுதியுள்ளார்.

உசாத்துணை
---------

1. ↑  "Alagappa University - Karaikudi, India". *alagappauniversity.ac.in*. 2021-07-10 அன்று பார்க்கப்பட்டது.
2. ↑  "TANSCHE gets new vice-chairman". *The New Indian Express*. 2021-07-10 அன்று பார்க்கப்பட்டது.
3. ↑  "A. Ramasamy Books". *CommonFolks*. 2021-07-10 அன்று பார்க்கப்பட்டது.
4. ↑  Ramasamy, A. (1987). "History of Pondicherry". Sterling Publishers. 2021-07-10 அன்று பார்க்கப்பட்டது.

மேலும் பார்க்க
--------------
**பேய் விரட்டி** (*Anisomeles Malabarica*) என்பது ஒரு மருத்துவ தாவரம் ஆகும். தும்பை பேரினத்தைச் சேர்ந்த இத்தாவரம் **பெருந்தும்பை** என்ற பெயராலும், பேய்மிரட்டி என்னும் பெயராலும் அழைக்கப்படுகிறது, இதன் இலைகள் எதிர் அடுக்குகளில் அமைந்த, வெளிறிய வண்ணமும், வெகுட்டல் வாடையும் உடையது. மருத்துவ குணமுடைய இந்த தும்பைத்தாவரம் எல்லா இடங்களிலும் வளர்வதில்லை, புதராக இருக்குமிடங்களில் அரிதாக காணப்படும். 1810 ஆம் ஆண்டுவாக்கில் இது ஒரு மருத்துவ குடும்பத்தைச் சார்ந்த குட்டை தாவர பேரினம் என்று கண்டறியப்பட்டுள்ளது. இது பசுபிக், சீனா, இந்திய துணைக்கண்டம், தென்கிழக்கு ஆசியா, ஆஸ்திரேலியா, நியூ கினி, மடகாஸ்கர் மற்றும் இந்திய பெருங்கடல் பகுதிகளில் பெருமளவில் காணப்படுகிறது.

விளக்கம்
--------

* இவ்வினத்தின் இலை நீளமாக இருப்பின், இரட்டைப்பேய் மிரட்டி எனப்படும். இலை வட்டமாக இருந்தால் ஒற்றை பேய் மிரட்டி என்றழைக்கப்படும். இவை முறையே ஆண், பெண் என்று கருதப்படுகிறது.
* ஆண்களுக்கு காணுகின்ற நோய்களுக்கு பெண்ணிலையும், பெண்களுக்கு வரும் நோய்களுக்கு ஆணிலையும் பிணிதீர்க்கப் பயன்படுவதாக மருத்துவக் குறிப்புகளில் உள்ளது.

சித்தர் பாடல்
-------------

> 
> **பேய்மிரட்டி**   
> 
>  மாந்தக கணங்கழிச்சல் மாறா வயிற்றுவலி   
> 
>  சேர்த்து வரும் கரப்பான் றீச்சுரமும்-பேர்த்துவிடும்   
> 
>  வேய்மிரட்டுந் தோலுடைய மெல்லியலே ராசியமாய்   
> 
>  பேய்மிரட்டி என்றொருகாற் பேசு
> 
> 
> **இதுவுமது**   
> 
>  ஏக்கமுறு கழிச்சல் மாந்த சுரம்   
> 
>  வீக்கம் வயிற்று வலி விட்டோடும்-தாக்குகின்ற   
> 
>  பேய்மிரட்டும் பாதகமும் பேருலகில் அஞ்சிவிடும்   
> 
>  பேய்மிரட்டி நற்குணத்தை பேசு
> 
> 
> **பேய்மிரட்டியிலை**   
> 
>  வெள்ளடுப்பு சீதம் வெதும்பல் சுரத்துடனே   
> 
>  யள்ளடுக்கு மாந்த மதிவாதந்-தெள்ளு மொழி   
> 
>  மாதே வெதுப்படக்கி வன்றழையுற் காய்ச்சலோடு   
> 
>  கோதேறி ரத்தமும் போக்கும்   
> 
> 
> 
>

மேற்கோள்கள் துணை இணைப்புகள்
---------------------------

1. 1 2  Kew World Checklist of Selected Plant Families
2. ↑  *USDA GRIN Taxonomy*, 17 June 2015 அன்று பார்க்கப்பட்டது
3. ↑  "September 2015". 28 மார்ச் 2016 அன்று மூலம் பரணிடப்பட்டது. 12 ஜனவரி 2022 அன்று பார்க்கப்பட்டது.
4. ↑  flowersof india|Medicinal uses|வலை காணல்:23/12/2015

வெளியிணைப்புகள்
---------------

* வெகுட்டல் வாடை பரணிடப்பட்டது 2016-05-10 at the வந்தவழி இயந்திரம்
* நோய்களை மிரட்டும் பேய் மிரட்டி! பரணிடப்பட்டது 2015-09-25 at the வந்தவழி இயந்திரம்
* இரட்டைப் பிரமட்டை
* Anisomeles
**கேவல் சிங்** (Kewal Singh 1915-1991) இந்திய நாட்டுத் தூதுவராக இருந்தவர். அயலகச் செயலாளராகவும் பதவி வகித்தார். சோவியத் யூனியன், பாகிஸ்தான் மற்றும் ஐக்கிய அமெரிக்கா ஆகிய நாடுகளில் இந்தியத் தூதராகப் பணியாற்றினார்.1955 ஆம் ஆண்டில் இவருக்குப் பத்மசிறீ விருது வழங்கப்பட்டது.

வாழ்க்கைக் குறிப்புகள்
----------------------

கேவல் சிங் 1915 ஆம் ஆண்டில் மேற்கு பஞ்சாபில் லியால்புர் மாவட்டத்தில் ஒரு சிற்றூரில் பிறந்தார். இலாகூரில் பார்மன்  கிறித்தவக் கல்லூரியிலும் பின்னர் இலாகூரில்  சட்டக் கல்லூரியிலும் பின்னர் ஆக்சுபோர்டிலும்  பயின்றார்.
1939 இந்திய சிவில் சர்வீசில் பணியில் சேர்ந்தார். இந்தியா  விடுதலை பெறும் காலம் வரை பஞ்சாபில் பணி புரிந்து வந்தார். அதன் பின் இந்திய அயலகச்  சேவைப் பணியில் சேர்ந்தார்.

பணிகள்
------

பிரெஞ்சு வசம் இருந்த புதுச்சேரி விடுதலை பெற்றதும் புதுவை மாநில முதல் இந்திய அதிகாரியாகப் பொறுப்பேற்றார். பிரெஞ்சு நாட்டின் இந்திய ஐ கமிசனராக 1954 முதல் 1957 வரை பதவி வகித்தார். அதுமட்டுமல்லாமல் இசுடாக்கோம், இலண்டன் மற்றும் செருமனி ஆகிய நாடுகளின் துதரக அதிகாரியாகவும் இருந்தார். 1962 இல் போர்ச்சுகல் நாட்டுக்குத் இந்தியாவின் தூதுவராக இருந்தார் 1965 இல் பாகிஸ்தானில் இந்தியாவின் தூதுவராக இருந்தார்.

1966 முதல் 1968 வரை சோவியத் யூனியனுக்கும்  1976 முதல் 1977 வரை ஐக்கிய அமெரிக்காவுக்கும் தூதராக இருந்தார். தி.என் கவுலு க்கு அடுத்ததாக வெளியுறவுச் செயலராக 1972 முதல் 1976 வரை இருந்தார். 
இவர் இந்தப் பதவியில் இருந்த காலத்தில் சிக்கிம் இந்தியாவுடன் இணைக்கப்பட்டது; இலங்கையுடன் கடல் 
எல்லை வகுக்கப்பட்டது; பாக்கிஸ்தானுடன் நல்லுறவு முயற்சிகள் மேற்கொள்ளப்பட்டன.

பணி ஓய்வுக்குப் பின்னர்
-----------------------

அமெரிக்கத்  தூதராக இருந்து பணியிலிருந்து ஒய்வு பெற்ற பின்னர் யுசிஎல்ஏ மற்றும் கென்டக்கி பல்கலைக்கழகத்தில் மாணவர்களுக்குக் கற்பிக்கும் பேராசிரியராக இருந்தார். பிரிவினையும் பின் நிகழ்வுகளும் என்ற பெயரில் தம் நினைவுகளைத் தொகுத்து ஒரு நூல் எழுதினார்.

மேற்கோள்
--------

1. ↑  "Padma Shri" (PDF). Padma Shri. 2015. நவம்பர் 15, 2014 அன்று மூலம் (PDF) பரணிடப்பட்டது. November 11, 2014 அன்று பார்க்கப்பட்டது. Unknown parameter `|=` ignored (உதவி)
2. ↑  Singh, Kewal (1991). *Partition and Aftermath : Memoirs of an Ambassador*. New Delhi: Vikas Publishing House. பக். 6. .
3. ↑  Singh, Iqbal (1998). *Between Two Fires: Towards an Understanding of Jawaharlal Nehru's Foreign Policy*. New Delhi: Orient Longman. பக். 272. .
4. ↑  Das, B S (2010). *Memoirs of an Indian Diplomat*. New Delhi: Tata McGraw Hill. பக். 45. .
5. ↑  Sen, Sankar (2006). *Reflections And Reminiscences Of Police Officers*. New Delhi: Concept Publishers. பக். 94. .
**கேவியட் மனு** அல்லது **முன்னெச்சரிக்கை மனு** (Caveat Petition) என்பது தாக்கல் செய்யும் வாதிக்கு எதிராக, முன் அறிவிப்பு இன்றி, ஒரு குறிப்பிட்ட காரியத்தில், பிரதிவாதிக்கு சாதகமாக நீதிமன்றம் தீர்ப்பு அளிப்பதை தடுக்க, வாதி சார்பில், நீதிமன்றத்தில் தாக்கல் செய்யப்படும் மனுவானது **கேவியட் மனு** எனப்படும்.

*கேவியட்* எனும் இலத்தீன் மொழிச் சொல்லிற்கு *முன் எச்சரிக்கை* என்று பொருள். முன்னெச்சரிக்கையாக கேவியட் மனு தாக்கல் செய்தவரின் கருத்தை அறிந்த பின்பே, வழக்கின் தீர்ப்பை நீதிமன்றம் வழங்கும்.

நீதிமன்றத்தில் ஒருவர் அல்லது ஒரு நிறுவனம் ஒரு விடயம் குறித்து வழக்கு தாக்கல் செய்யும் போது, அவ்வழக்கு தம்மை பாதிக்கும் எனக் கருதும் ஒருவர் அல்லது ஒரு நிறுவனம், தன்னை அல்லது நிறுவனத்தை கலந்து ஆலோசிக்காமல் வழக்கின் தீர்ப்பு கூறக்கூடாது என்பதற்காக, முன்னெச்சரிக்கையாக நீதிமன்றத்தில் கேவியட் மனு தாக்கல் செய்வர். கேவியட் மனு தாக்கல் செய்பவரின் விளக்கத்தைப் பெற்றுத்தான் நீதிமன்றம் வழக்கின் தீர்ப்பை வழங்குவதால், தனி மனித அல்லது நிறுவனத்தின் உரிமை காக்கப்படுகிறது.

எடுத்துக்காட்டாக அகில இந்திய அளவிலான மருத்துவ பொது நுழைவுத் தேர்வு தொடர்பாக யார் வழக்கு தொடர்ந்தாலும், தங்களது (தமிழ்நாடு அரசு) கருத்தை கேட்காமல், நீதிமன்றம் எந்த உத்தரவையும் பிறப்பிக்கக் கூடாது எனக் கூறி கேவியட் மனுவை 26 மே 2016 அன்று இந்திய உச்ச நீதிமன்றத்தில் தமிழக அரசு தாக்கல் செய்துள்ளது.

இதனையும் காண்க
--------------

* ஆட்கொணர்வு மனு

மேற்கோள்கள்
-----------

1. ↑  section 148A of CPC. Right to lodge a caveat. "Civil Lawyers in Delhi, India" Check `|url=` value (உதவி).
2. ↑  Caveat
3. ↑  Caveat
4. ↑  "மருத்துவ நுழைவுத்தேர்வு தொடர்பாக உச்ச நீதிமன்றத்தில் தமிழக அரசு கேவியட் மனு தாக்கல்". மாலைமலர் (மே 27, 2016)
5. ↑  "மருத்தவ நுழைவுத்தேர்வு: தமிழக அரசு கேவியட் மனு". தினமலர் (மே 27, 2016)

வெளி இணைப்புகள்
---------------

* 'கேவியட்' போடுங்கப்பா... : சொல்கிறார் அனுபவஸ்தர்

| * பா
* உ
* தொ
*மனித உரிமை மீறல்கள்* |
| --- |
| 
அரச பயங்கரவாதம் **·** 
பயங்கரவாதம் **·** 
போர் குற்றம் **·** 
இனப்படுகொலை **·** 
மானுடத்துக்கு எதிரான குற்றங்கள் **·** 
பாலியல் வன்முறை **·** 
சித்திரவதை **·** 
நியாமற்ற கைதும் தடுப்பும் **·** 
வலுக்கட்டாயமாகக் காணாமற்போகச் செய்தல் **·** 
தடுத்து வைத்தல் **·** 
சட்டத்துக்குப் புறம்பான கொலைகள் **·** 
அடிமைத்தனம் **·** 
பாகுப்பாடு **·** 
குடியேற்றம் **·** 
இனக்கருவறுப்பு **·** 
பண்பாட்டு இனப்படுகொலை **·** 
ஆட்கொணர்வு மனு **·** 
கேவியட் மனு **·** 
 |
|  |
| --- |
|  |
| **தமிழியல்** |
| தமிழ் |
| மலையாளத் தமிழியல் |
| ஆங்கிலத் தமிழியல் |
| சிங்களத் தமிழியல் |
| சமசுகிருத தமிழியல் |
| கன்னடத் தமிழியல் |
| தெலுங்குத் தமிழியல் |
| துளு தமிழியல் |
| வங்காளத் தமிழியல் |
| மராத்திய தமிழியல் |
| இந்தித் தமிழியல் |
| பர்மியத் தமிழியல் |
| சீனத் தமிழியல் |
| அரபுத் தமிழியல் |
| மலாய் தமிழியல் |
| தாய் தமிழியல் |
| உருசியத் தமிழியல் |
| சப்பானியத் தமிழியல் |
| கொரியத் தமிழியல் |
| செர்மானியத் தமிழியல் |
| பிரெஞ்சுத் தமிழியல் |
| டச்சுத் தமிழியல் |
| போத்துக்கீசத் தமிழியல் |
| சுவீடிசு தமிழியல் |
| பாளித் தமிழியல் |
| பிராகிருதத் தமிழியல் |
| பிராமித் தமிழியல் |
| பாரசீகத் தமிழியல் |
| உருதுத் தமிழியல் |
| எபிரேயத் தமிழியல் |
| தொகு |

**மலையாளத் தமிழியல்** தமிழ் மொழிக்கும் தமிழில் இருந்து பத்து நூற்றாண்டுகளுக்கு முன்பு ஒரு தனித்துவம் கொண்ட ஒரு மொழியாக மருபிய மலையாள மொழிக்கும் இருக்கும் தொடர்புகளையும் பரிமாறுதல்களையும் ஆயும் இயல். மலையாள மக்களும் தமிழ் மக்களின் அடித்தோன்றல்களே. அந்த நோக்கில் தமிழர்களுக்கும் மலையாள மக்களுக்கும் இருக்கும் இணைப்பு மிகவும் நெருக்கமானது. தமிழ்நாட்டோடு ஒன்றியிருக்கும் மாநிலம் என்ற நோக்கில் மட்டுமல்லாமல் பண்பாட்டு நிலையிலும் இரண்டற கலந்த ஒரு சமூகம் ஆகும். மொழி, இலக்கிய, பண்பாட்டு, பொருளாதார தொடர்புகளும் பரிமாறுதல்களும் தமிழ்நாட்டோடு அதிகமாக நிகழுவதால் மலையாளத் தமிழியல் தமிழியல் புலத்தில் ஒரு முக்கிய முனையாகும்.

மணிப்பிரவாளமும் மலையாளத் தோற்றமும்
----------------------------------

கி.பி 9 ஆம் நூற்றாண்டுக்கு முன் தமிழ் மொழியின் ஒரு பகுதியாகவே மலையாளம் இருந்தது. இதன் பின்னர் தென்னாட்டில் மணிப்பிரவாளம் பெருக்கெடுத்தபோது சேர நாட்டுத் தமிழ் மாற்றம் பெறத் தொடங்கியது. *பாட்டு* என்னும் உள்ளூர் இலக்கிய வழக்கு ஒரு பிரிவினரிடையே பயின்று வந்தபோதிலும், சமூகத்தின் உயர் மட்டத்தினர் மத்தியில் *மணிப்பிரவாள நடை* பரவலாகக் கைக்கொள்ளப்பட்டது. சிறப்பாக நம்பூதிரி சமூகத்தினர் மணிப்பிரவாளத்தை வளர்ப்பதில் முன்னணியில் இருந்தனர். கேரளத்தில், 14 ஆம் நூற்றாண்டில் எழுதப்பட்டதாகக் கருதப்படும் லீலாதிலகம் என்னும் இலக்கண நூல், *பாட்டு* மரபுக்கும், மணிப்பிரவாளத்துக்கும் இடையிலுள்ள தொடர்புகளை வரையறுப்பதுடன், இசைவாகக் கலக்கக்கூடிய உள்ளூர், சமசுகிருதச் சொல் வகைகள் பற்றியும் எடுத்துரைக்கிறது. மணிப்பிரவாளப் பாடல்களில் சமசுகிருத இலக்கணமே பின்பற்றப்படவேண்டும் என்றும் இந்த நூல் கூறுகிறது. இது, எவ்வாறு சேரநாட்டுத் தமிழில் மணிப்பிரவாளம் மூலம் சமசுகிருதம் படிப்படியாக ஆதிக்கம் செலுத்தியது என்பதை விளக்குகிறது. கேரளத்தில் இந்த மணிப்பிரவாள நடையில் எழுதி, இன்று கிடைக்கின்ற மிகப் பழைய நூல் *வைசிக தந்திரம்* என்பதாகும்.

வெளி இணைப்புகள்
---------------

* தமிழ் வழியே மலையாளம்
* தமிழ் நவீன பயன்பாட்டுக்கு உதவுகிறதா?
**பேய் மீன்** (*Devil Fish*) அல்லது ராட்சத பேய் மீன் (மாபுலா மாபுலார்) என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.

விளக்கம்
--------

பேய் மீனானது, தன் இனத்தை சார்ந்த மற்ற மீன்களை விட பெரிதாக இருக்கும். இது 5.2 மீட்டர் (17 அடி) நீளம் வரை வளரும் அதிகபட்சமாக வளரும். இது மிகப் அதிகமாக கதிர்வீசக் கூடிய மீனாகும். இம்மீனின் வாலில் முள் கொண்டது.

பரவல் மற்றும் வாழிடம்
---------------------

*மாபுலா மாபுலார்*
மத்தியதரைக் கடல் பகுதியில் பேய் மீன் அதிகமாக உள்ளது. கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன.
பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.

சூழலியல்
--------

இம்மீன்கள், வெளி ஓட்டுடைய (crustaceans) விலங்கின் குஞ்சுகளையும், சிறிய மீன்களையும் உணவாகக் கொள்கின்றன. இவை தன் உணவினை மாற்றியமைக்கப்பட்ட செவுள்கள் மூலம் நிழல் போல் பின் தொடர்ந்து பிடித்து இழுத்து உணவினை உண்கிறது. இது முட்டையிட்டுக் குஞ்சு பொரிக்கும் இனத்தைச் சேர்ந்தது. முட்டையிலிருந்து வரக் கூடிய குஞ்சுகள் தாயின் உடலிலிருந்து வெளிவருகிறது. வெளியே வந்த பின்பு முழுவுயிராக வளர்ச்சியடைகிறது. தாயின் உடலில் இருந்து வரக்கூடிய ஒரு மீன் குஞ்சு என்றழைக்கப்படுகிறது.

பாதுகாப்பு நிலை
---------------

இம்மீன்கள், ஒரு வரையறுக்கப்பட்ட வரம்புக்குள்ளும் மற்றும் குறைந்த விகிதமே இனப்பெருக்கமே செய்யக் கூடியது. இதன் விளைவாக சுற்றுச்சூழலுக்கு ஏற்ப மாற்றங்களுக்கு உள்ளாகின்றன. இந்த மீன் இனங்களுக்கு வரும் முக்கிய அச்சுறுத்தல்களானது மத்திய தரைக்கடல் பகுதியிலிருந்து ஏற்படும் மாசுசீர்கேட்டினால் வருகிறது. அதே போன்று மீன் பிடிப்பதில் பல்வேறு வகையான கருவிகளை உள்ளடக்கிய மீன்பிடி உபகரணங்கள் பயன்படுத்தப்படுகின்றன. அவையாவன, இழுவலை, சூரை மீன் கொண்டு பொறி வைத்து பிடித்தல், வலை போட்டு பிடித்தல் போன்ற முறைகள் கையாளப்படுகிறது. இதனால் இம்மீன் இனங்கள் அருகிவருகின்றன.

மேற்கோள்கள்
-----------

1. 1 2 3 4  Notarbartolo di Sciara, G.; Serena, F.; Mancusi, C. (2006). "*Mobula mobular*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2014.3*. பன்னாட்டு இயற்கைப் பாதுகாப்புச் சங்கம்.
2. 1 2  "Mobula mobular". *FishBase*. Ed. Ranier Froese and Daniel Pauly. 4 2015 version. N.p.: FishBase, 2015.
**கை** (மரு./இலத்தீன்: manus, pl. manūs) பொதுவாக ஓர் முதனியின் கரம் அல்லது முன்னுறுப்பொன்றின் இறுதியில் இருக்கும், பொருட்களைப் பற்றிக்கொள்ளும் தன்மையுடையதும் பல விரல்களைக் கொண்டதுமான உடலுறுப்பாகும்.
கைகள் தன்னைச் சுற்றியுள்ளவற்றை கையாள முக்கியமான உறுப்பாகும். பெரிய பொருட்களைப் பற்றிக் கொள்ளவும் (பெரு உந்துதிறன்) சிறு கற்களையும் பிரிக்கவும் (நுண் உந்து திறன்) இவை பயனாகின்றன. விரல்முனைகள் உடலின் மிக அடர்த்தியான நரம்புத் தொகுதிகளைக் கொண்டிருப்பதால், தொடு உணர்ச்சி மூலமான பின்னூட்டம் கிடைக்கிறது;இது உடலை சரியாக இருக்கையில் வைக்கும் திறனுடையது.தொடு உணர்ச்சி என்றாலே கைகள் என்ற தொடர்பு இதனாலேயே ஏற்பட்டுள்ளது.மற்ற இரட்டை உறுப்புகளான கண்கள், காதுகள்,கால்கள் போன்று ஒவ்வொரு கையும் மூளையின் எதிர்த்தரப்பு அரைக்கோளத்தால் ஆளப்படுகின்றன. (வலது கை இடது புற மூளை அரைக்கோளத்தாலும், இடது கை வலதுபுற மூளை அரைக்கோளத்தாலும் கட்டுப்படுத்தப்படுகின்றன).தனி கையினால் செய்யப்படும் செயல்களுக்கு (எழுதுவது,வரைவது) விரும்பப்படும் கையைக் கொண்டே ஒருவர் வலதுகைக்காரர் அல்லது இடதுகைக்காரர் என அழைக்கப்படுகிறார்.

அறிவியலில் கை எனப்படுவது யாது?
------------------------------

கை, Paolo Monti
பல பாலூட்டிகளும் பிற விலங்குகளும் கையைப் போன்றே பற்றிக்கொள்ளும் புற உறுப்புகளை,(நாய் போன்றவற்றின் பாத நகங்கள்,பறவைகளின் வளைந்த நகங்கள்)கொண்டிருந்தாலும் அவையெல்லாம் அறிவியலில் கைகளாகக் கருதப்படுவதில்லை. முதனிகளிடையே மட்டுமே கைகள் அமைந்துள்ளன. கைகளுக்கு எதிரெதிரான கட்டைவிரல்கள் இருக்கும்.

மனிதர்களுக்கு இரண்டு கைகள் மட்டுமே (பிறவிக்குறையாக கூடுதல் கைகள் இருக்கலாம்), உள்ளன. மனிதக் குரங்குகளுக்கும் குரங்குகளுக்கும் சிலநேரங்களில் அவற்றின் கால் விரல்கள் நீண்டிருப்பதாலும், கால் கட்டை விரல்கள் எதிர்த்திருப்பதாலும் கைகளைக் கொண்டு செய்யும் செயல்களைக் கால்களாலும் செய்ய முடிவதாலும் நான்கு கைகள் கொண்டவையாக விவரிக்கப்படுகின்றன. சில மனிதக்குரங்குகளின் கால்விரல்கள் மனிதர்களுடைய கைவிரல்களை விடப் பெரியவை.

உயிர்கள் உருவான வரலாற்றை ஆராயும் உடற்கூறு அறிஞர்கள் *கை* என்ற சொல்லை முன்னுறுப்பொன்றில் விரல்கள் ஒட்டியுள்ளதைக் குறிக்கவும் பயன்படுத்துகின்றனர். காட்டாக மூன்று விரல்கள் உடைய பறவைகளின் கைக்கும் இரண்டு விரல்கள் கொண்ட டினோசர் கைக்கும் உள்ள ஒற்றுமையை ஆராய்வதைக் கூறலாம்.

மேற்கோள்கள்
-----------

விக்கிமீடியா பொதுவகத்தில்,  
 ***hands***   
என்பதின் ஊடகங்கள் உள்ளன. 

1. ↑  "Three-armed boy to have surgery". BBC News. 2006-05-31. 2007-12-24 அன்று பார்க்கப்பட்டது.
2. ↑  "Primate Feet". ufovideo.net. 2009-03-03 அன்று மூலம் பரணிடப்பட்டது. December 2009 அன்று பார்க்கப்பட்டது. Check date values in: `|accessdate=` (உதவி) (JPG)
3. ↑  Xing Xu et al.(2009). A Jurassic ceratosaur from China helps clarify avian digital homologies. Nature 459: 940-944 எஆசு:10.1038/nature08124

வெளியிணைப்புகள்
---------------

**கை** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* Hand injuries and diseases (Handuniversity.com)
* Hand anatomy (eMedicine)
சிறிய கப்பலின் பாய்கள். கீழிருந்து பார்க்கும் தோற்றம்
முதன்மை மேலுச்சிப் பாய்மரம்
**பாய்மரம்** என்பது, பாய்க்கப்பல்களில், நீளப்பாட்டு அச்சில், ஏறத்தாழ நிலைக்குத்தாக நிறுத்தப்படும் உயரமான கழி அல்லது கம்பம் ஆகும். இது, பாய்கள், துணைக் கம்புகள், பாரந்தூக்கிகள் ஆகியவற்றைத் தாங்குவதுடன், வழிகாட்டு விளக்குகள், கண்காணிப்பு நிலைகள், சைகைத் தளம், கட்டுப்பாட்டு நிலை, அலைவாங்கிகள் போன்றவற்றுக்குத் தேவையான உயரத்தையும் வழங்குகின்றன. பெரிய கப்பல்கள் பல பாய்மரங்களைக் கொண்டிருப்பது வழக்கம். அவற்றின் அளவும் ஒழுங்கமைப்பும் கப்பலின் வகையைப் பொறுத்து அமையும். ஏறத்தாழ எல்லாப் பாய்மரங்களுமே பிணைவடக் கம்பங்கள் ஆகும்.

அமைப்பு
-------

19ம் நூற்றாண்டின் நடுப்பகுதிவரை எல்லாக் கப்பல்களினதும் பாய்மரங்கள் மரத்தினால் செய்யப்பட்டன. இவை ஒற்றை மரத்தினால் அல்லது பல மரத் துண்டுகளைப் பொருத்தி உருவாக்கப்பட்டன. பொதுவாக இவற்றுக்கு ஊசியிலை மரங்களின் அடிமரம் பயன்படுத்தப்பட்டது. 16ம் நூற்றாண்டுக்குப் பின்னர் பெரிய கப்பல்கள் உருவாக்கப்பட்டதால் இவற்றுக்குக் கூடிய உயரமும், பருமனும் கொண்ட பாய்மரங்கள் தேவைப்பட்டன. இதனால், இவற்றை ஒரே மரத்தில் செய்வது முடியாத நிலை ஏற்பட்டது. இவ்வாறான கப்பல்களின் பாய்மரங்களுக்குத் தேவையான உயரத்தைப் பெற்றுக்கொள்வதற்கு நான்கு வரையான மரத்துண்டுகளைப் பொருத்த வேண்டியிருந்தது. கப்பலின் தளத்துக்கு மேல் இத்துண்டுகளின் உயரத்தைப் பொறுத்து இவை கீழ் மரம், உச்சிமரம், மேலுச்சி மரம், இராசமரம் என அழைக்கப்படுகின்றன. கீழ்ப் பகுதிக்குப் போதிய பருமனைக் கொடுப்பதற்காக இப்பகுதி வெவ்வேறு மரத்துண்டுகளை இணைத்துச் செய்யப்படுகிறது. இவ்வாறான மரம், செய்மரம் என அழைக்கப்படும்.

பெயர்கள்
--------

மூன்று பாய்மரங்களைக் கொண்ட கப்பல் ஒன்றில் முகப்புப் பக்கமிருந்து பின்னோக்கிச் செல்லும் ஒழுங்கில் பாய்பரங்களில் பெயர்கள் வருமாறு:

* **முகப்புச் சட்டப் பாய்மரம்**: முகப்புச் சட்டத்தின் நுனியில் பொருத்தப்படும் சிறிய கம்பம். கப்பல் எத்தனை பாய்மரங்களைக் கொண்டது எனக் கணக்கிடும்போது இது கணக்கில் எடுக்கப்படுவதில்லை. 18ம் நூற்றாண்டின் தொடக்கப் பகுதிக்குப் பின்னர் இது வழக்கிழந்து விட்டது.
* **முன் பாய்மரம்**: உண்மையான முதல் பாய்மரம் அல்லது முதன்மைப் பாய்மரத்துக்கு முன்னால் உள்ள பாய்மரம்.
	+ பகுதிகள்: முன் பாய்மரம் கீழ்ப்பகுதி - முன் உச்சிப் பாய்மரம் - முன் மேலுச்சிப் பாய்மரம்
* **முதன்மைப் பாய்மரம்**: எல்லாவற்றிலும் உயரமான பாய்மரம். பெரும்பாலும் கப்பலின் நடுப் பகுதிக்கு அண்மையாக அமைந்திருக்கும்.
	+ பகுதிகள்: முதன்மைப் பாய்மரம் கீழ்ப்பகுதி - முதன்மை உச்சிப் பாய்மரம் - முதன்மை மேலுச்சிப் பாய்மரம் - இராச பாய்மரம் (தேவையானால்)
* **பின் பாய்மரம்**: மூன்றாவது பாய்மரம் அல்லது முதன்மைப் பாய்மரத்துக்கு அடுத்துப் பின்னல் உள்ள பாய்மரம். வழமையாக முன் பாய்மரத்திலும் உயரம் குறைவாக இருக்கும்.
	+ பகுதிகள்: பின் பாய்மரம் கீழ்ப்பகுதி - பின் உச்சிப் பாய்மரம் - பின் மேலுச்சிப் பாய்மரம்

மேற்கோள்கள்
-----------

1. ↑  Layton, Cyril Walter Thomas, Peter Clissold, and A. G. W. Miller. Dictionary of nautical words and terms. Brown, Son & Ferguson, 1973.
2. ↑  Harland, John. *Seamanship in the Age of Sail,* pp. 22-5, Naval Institute Press, Annapolis, Maryland, 1992. ISBN 0-87021-955-3.

படங்கள்
-------

* 17281728
* 18761876
* 
*
***திருப்பாச்சி*** (*Thirupaachi*) 2005 ஆம் ஆண்டு வெளிவந்த தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், த்ரிஷா மற்றும் பலரும் நடித்துள்ளனர். இப்படம் 2004-ல் வெளியான கில்லி பட வசூலை முறியடித்து சாதனை படைத்தது.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

திருப்பாச்சிக்கு அண்மையில் உள்ள ஒரு ஒதுக்குப்புறமான ஊரில் அரிவாள் செய்யும் கொல்லனாக வாழ்ந்துவருகிறார் சிவகிரி (விஜய்). தங்கை கற்பகத்தின் (மல்லிகா) மீது பெரிதும் பாசம் பாராட்டும் சிவகிரி, அவள் இப்படி ஒரு சிற்றூரில் அன்றாடம் சிரமப்படுதலைக் கண்டு, ஒரு நகரத்திலேயே அவளை மணமுடித்துக் கொடுக்க வேண்டும் என உறுதி பூணுகின்றார். இவ்வேளையில், சாளிக்கிராமத்தை சேர்ந்த ஒருவர் கற்பகத்தை பெண்கேட்டுவந்த போது நல்ல வரன் என்று மணமுடித்தும் கொடுக்கின்றார். தங்கைவீட்டுக்கு வந்தவர், சுபா (திரிஷா கிருஷ்ணன்) உடன் காதலும் கொள்கின்றார்.

பின்னர் தான் நகர வாழ்க்கையுடன் ஒன்றிய துன்பங்களையும் அறிந்து கொள்கிறார். சென்னையை வட, நடு, தென் என்று பிரித்து ஆட்டிப்படைக்கும் பாண்பராக் ரவி, பட்டாசு பாலு, சனியன் சகடை ஆகியோரை பற்றியும் அறிகிறார். நண்பன் கண்ணப்பன் கொல்லப்படவும், ஆடைத்தொழிற்சாலையில் வேலைகிடைத்ததாக பொய் கூறிவிட்டு, சென்னைக்கு இவர்களை அழிக்கும் நோக்குடன் செல்கிறார். தன் தங்கையின் பிள்ளை பிறக்கும் போது இந்நகரத்தில் ரவுடிகள் ஒருவரும் இருக்கக்கூடாது எனும் கொள்கையுடன் விரைந்து செயலாற்றி, அதில் எப்படி அவர் வெற்றியும் பெறுகின்றார் என்பதே கதையாகும்.

வெளியிணைப்புகள்
---------------

* சர்வதேச திரைப்பட தரவுத் தளத்தில்

| * பா
* உ
* தொ
பேரரசு இயக்கிய திரைப்படங்கள் |
| --- |
| *திருப்பாச்சி* (2005)  **·**  *சிவகாசி* (2005)  **·**  *திருப்பதி* (2006)  **·**  *தர்மபுரி* (2006)  **·**  *பழனி* (2008)  **·**  *திருவண்ணாமலை* (2008)  **·**  *திருத்தணி* (2012)  **·**  *சாம்ராஜ்யம் 2* (2015) (மலையாளம்) |
|  |
| --- |
|  |
| **பாரசீகக் கலைகள்** |
| **காட்சிக் கலைகள்** |
| **ஓவியம்** |
| **சிற்றோவியம்** |  |
| **அழகூட்டற் கலைகள்** |
| **நகை** |
| **பூத்தையல்** | **அலங்காரக்கூறு** |
| **ஓட்டுவேலை** | **கைப்பணி** |
| **மட்பாண்டம்** |
| **இலக்கியம்** |
| **இலக்கியம்** | **தொன்மங்கள்** |
| **நாட்டாரியல்** |  |
| **பிற** |
| **கட்டிடக்கலை** | **உணவுகள்** |
| **கம்பளம்** | **தோட்டங்கள்** |
| **நிகழ்த்து கலைகள்** |
| **நடனம்** | **இசை** |
| **திரைப்படம்** |  |
|  |

**பாரசீகக் கம்பளம்** என்பது, நீண்ட காலமாகப் பாரசீகப் பகுதிகளில் செய்யப்படும் கம்பளங்களைக் குறிக்கும். கம்பளம் பாரசீகக் கலையினதும் பண்பாட்டினதும் ஒரு முக்கியமான அம்சம் எனலாம். பாரசீகப் பண்பாட்டின் தனித்துவமான வெளிப்பாடாகக் கொள்ளத்தக்க கம்பளம் நெய்தல் பண்டைக்காலப் பாரசீகத்தில் தொடங்கியது. இத் தொழில் இன்றும் பண்டைய பாரசீகமான இன்றைய ஈரானில் சிறந்து விளங்குகிறது. 2008 ஆம் ஆண்டில் ஈரானில் கையால் நெய்யப்பட்ட கம்பளங்களின் ஏற்றுமதிப் பெறுமானம் 420 ஐக்கிய அமெரிக்க டாலர்கள் ஆகும். தற்போது ஈரானில் ஏறத்தாழ 1.2 மில்லியன் அளவானோர் இத்தொழிலில் ஈடுபட்டு உள்நாட்டுத் தேவைகளுக்கும், ஏற்றுமதிக்கும் கம்பளங்களை வழங்கி வருகின்றனர். அண்மைக் காலங்களில், மரபுவழிப் பாரசீகக் கம்பளத் தொழிலுக்குக் கடுமையான போட்டி ஏற்பட்டுள்ளது. பல நாடுகளில் பாரசீகக் கம்பளங்களின் வடிவமைப்புக்களைப் பயன்படுத்திப் போலியான பாரசீகக் கம்பளங்கள் தயாரிப்பதும், பாரசீகக் கம்பளங்களுக்கு இணையான விலை மலிவான கம்பளங்கள் கிடைப்பதும் இதற்கு முக்கியமான காரணங்களாகச் சொல்லப்படுகின்றது.
**நியூயார்க் நகர சப்வே** என்பது உள்ளூர் பகுதிகளை இணைக்கும் தொடருந்து சேவையாகும். நியூயார்க் நகருக்கு சொந்தமான இது நியூயார்க் நகர போக்குவரத்து அமைப்புக்கு குத்தகைக்கு விடப்பட்டுள்ளது. நியூயார்க் நகர போக்குவரத்து அமைப்பு ஓர் துணை அமைப்பை உருவாக்கி சப்வே-ஐ இயக்குகிறது. இது உலகின் மிகப்பழைமையான பெரிய பொது போக்குவரத்து அமைப்பாகும். இதில் 468 நிறுத்தங்கள் இயக்கத்திலுள்ளன. 2009ல் இதில் பயணித்தவர்களின் எண்ணிக்கை 1,579,866,600 ஆகும். தோராயமாக வாரநாட்களில் 5 மில்லியன் பயணிகளும், சனிக்கிழமைகளில் தோராயமாக 2.9 மில்லியன் பயணிகளும் ஞாயிற்றுக்கிழமைகளில் தோராயமாக 2.3 மில்லியன் பயணிகளும் பயணித்தார்கள்.

டோக்கியோ, மாசுகோ, சியோல் நகர மெட்ரோ அமைப்புகளில் நியூ யார்க் நகர சப்வேவை விட ஆண்டுக்கு அதிக எண்ணிக்கையில் பயணிகள் பயணிக்கிறார்கள்.

சப்வே நிறுத்தங்கள் நியூ யார்க் நகரம் முழுவதும் உள்ளன. இதன் 468 நிறுத்தங்களில் இரண்டை தவிர அனைத்தும் 24 மணி நேரமும் பயன்பாட்டில் உள்ளவை.

2005ல் இதன் பயன்பாடு உச்சத்தை தொட்டது, அப்போது அதன் பயணித்தவர்களின் எண்ணிக்கை 1.45 பில்லியன் ஆகும். 2008வரை அதிக பயணிகள் சப்வேயை பயன்படுத்தும் போக்கு தொடர்ந்தது. 2008ம் ஆண்டின் சனவரி முதல் பிப்ரவரி வரையான காலகட்டத்தில் சப்வே-ஐ பயன்படுத்தியோர் எண்ணிக்கை 6.8 விழுக்காடு அதிகரித்தது. இதற்கு காரணம் அப்போதிருந்த அதிகபடியான எரிபொருள் விலை ஆகும்.

அமெரிக்க ஆற்றல் துறையின் அறிக்கை 1955ல் படி சப்வே பெட்டிகளின் மூலம் வெளிப்பட்ட ஆற்றல் மைலுக்கு பயணிக்கு 3492 பிவெஅ ஆகும். இதுவே தானுந்துகளில் மைலுக்கு பயணிக்கு 3702 பிவெஅ ஆகும். இது அமெரிக்கா முழுவதற்கும் ஆன தானுந்தின் சராசரி அளவாகும். நியூயார்க் நகரில் தானுந்துகளை ஓட்டும் போது அது நகர் பகுதி என்பதால் ஆற்றல் குறைவாக இருக்கும்.

இதன் தடங்கள் மூன்று அல்லது நான்கு தண்டவாளங்களை கொண்டிருக்கும். பொதுவாக வெளிப்புறமுள்ள இரண்டும் அனைத்து நிறுத்த வண்டிகளாலும் உள்புறமுள்ள தண்டவாளம் விரைவு வண்டிகளாலும் பயன்படுத்தப்படும்.

மேற்கோள்கள்
-----------

1. ↑  The IRT main line, which is considered to be the first New York City "subway" line, opened in 1904; however, the Ninth Avenue Line, a predecessor elevated railroad line, operated its first trial run on July 3, 1868, according to *Facts and Figures 1979–80*, published by the New York City Transit Authority See also nycsubway.org, and the West End Line railroad opened in 1863. A small portion of the latter line's original right-of-way is still in daily use near Coney Island.
***தூங்காவனம்*** என்பது 2015இல் வெளிவந்த ஓர் இந்தியத் தமிழ்த் திரைப்படம் ஆகும். இத்திரைப்படத்தை ராஜேஸ் எம்.செல்வா' இயக்கினார். இத்திரைப்படத்தில் கமல்ஹாசன் முதன்மைக் கதாப்பாத்திரமாக நடித்தார். இவருடன் திரிசா, பிரகாஷ் ராஜ், கிஷோர் ஆகியோரும் நடித்தனர். இத்திரைப்படம் தமிழ், தெலுங்கு என இரண்டு மொழியிலும் எடுக்கப்பட்ட படமாகும், தெலுங்கில் ***சீகட்டி ராஜ்ஜியம்*** எனும் பெயரில் வெளியானது. இத்திரைப்படம் 2011 ஆம் ஆண்டு வெளியிடப்பட்ட ஸ்லீப்லஸ் னைட் எனும் திரைப்படத்தின் தழுவல் ஆகும். இத்திரைப்படத்தை ராஜ்கமல் பிலிம்ஸ் இன்டர்நேசனல் மற்றும் சிறி கோகுலம் மூவிஸ் ஆகியவை இணைந்து தயாரித்தன. இது பின்னர் ஹிந்தியில் *'காக்கி தா ரியல் போலீஸ்'* என மொழிமாற்றம் செய்யப்பட்டு வெளியிடப்பட்டது.

நடிகர்கள்
---------

* கமல்ஹாசன்
* பிரகாஷ் ராஜ்
* திரிசா
* கிசோர்
* யூகி சேது
* சம்பத் ராஜ்
* ஆசா சரத்
* மது மாலினி
* ஜெகன்
* உமா ரியாஸ்கான்
* குரு சோமசுந்தரம்
* சந்தான பாரதி

பாகஸ் அபிஸ்
-----------

இப்படம் தமிழகத்தில் முதல் நாளில் சுமார் ₹4 கோடி (530,000 அமெரிக்க டாலர்) வசூலித்தது.

பாடல்
-----

இப்படத்திற்காக ஒரே ஒரு பாடல் மட்டும் உருவாக்கப்பட்டது. "நீயே உனக்கு ராஜா" எனும் தொடங்கும் அப்பாடல் வரிகளை வைரமுத்து எழுதியுள்ளார் மற்றும் கமல்ஹாசன் அப்பாடலை பாடியுள்ளார்.

**தமிழ் பாடல்கள்**

| எண். | பாடல் | வரிகள் | பாடகர்கள் | நீளம் |
| --- | --- | --- | --- | --- |
| 1. | "நீயே உனக்கு ராஜா" | வைரமுத்து | கமல்ஹாசன், ஐஸ்வர்யா, யாசின் நிசார் | 4:33 |

**தெலுங்கு பாடல்கள்**

| எண். | பாடல் | வரிகள் | பாடகர்கள் | Length |
| --- | --- | --- | --- | --- |
| 1. | Dhairyam Veedi ("தைரியம் வீதி") | ராமஜோகய்யா சாஸ்திரி | கமல்ஹாசன், ஐஸ்வர்யா, யாசின் நிசார் | 4:33 |

மேற்கோள்கள்
-----------

1. ↑  Thoonga Vanam (Thoongaavanam Thungavanam) – Tamil Movie Reviews, Trailers, Wallpapers, Photos, Cast & Crew, Story & Synopsis. FilmiBeat. Retrieved on 13 October 2015.

வெளியிணைப்புகள்
---------------

* இணையதள திரைப்பட தரவுத்தளத்தில் *தூங்காவனம்*
**பீமநகர் மாநகராட்சி நடுநிலைப் பள்ளி** என்பது தமிழ்நாட்டின் திருச்சிராப்பள்ளி மாநகரின் பீமநகரில் உள்ள மாநகராட்சி நடுநிலைப்பள்ளி ஆகும்.

இப்பள்ளி 1925இல் தொடக்கப் பள்ளியாக தொடங்கப்பட்டது. பின்னர் 1959 இல் நடுநிலைப் பள்ளியாக தரம் உயர்த்தப்பட்டது. 2000களின் துவக்கத்தில் 450 பேர் படித்த இந்தப் பள்ளியில் படிப்படியாக மாணவர்களின் எண்ணிக்கை குறைந்து கொண்டேவந்தது. 2009இல் பள்ளி மாணவர் எண்ணிக்கை மேலும் குறைந்து, 44 பேர் மட்டுமே படிக்கும் நிலை ஏற்பட்டது. இந்நிலையில் பள்ளியின் தலைமை ஆசிரியர் மற்றும் ஆசிரியர்களின் விடா முயற்சியால், 2017 கல்வியாண்டில் மாணவர் எண்ணிக்கை 165 ஆக உயர்ந்தது. 

இந்தப் பள்ளியில் அண்மையில் இணையவழிக் கற்றல், பள்ளிக்கென தனியாக வலைப்பதிவு, மாணவர்களின் கற்றல் செயல்பாடுகள் மற்றும் பள்ளி நிகழ்வுகளை பெற்றோருக்கு குறுஞ்செய்தி வழியாக தெரிவிக்கும் சேவை ஆகியவை தொடங்கப்பட்டுள்ளது.

மேற்கோள்கள்
-----------

1. ↑  "சுகாதாரம் முதல் இணையவழிக் கற்றல் வரை சாதனை: திருச்சியில் புதிய பொலிவுடன் மிளிரும் மாநகராட்சி நடுநிலைப் பள்ளி". *கட்டுரை*. தி இந்து. 30 சூலை 2017. 1 ஆகத்து 2017 அன்று பார்க்கப்பட்டது.
**முகவாதம்** (Bell's palsy) என்பது முகத்தின் ஏதேனும் ஒரு பக்கத்தில் உள்ள தசைகள் மொத்தமும் திடீரென்று பலவீனமடைந்து செயலிழப்பது ஆகும். இது பெரும்பாலும் குளிர் காலத்தில் மனிதர்களை தாக்கும் ஒரு நோயாகும். பெரும்பாலும் இது வைரஸ் கிருமிகளின் பாதிப்பினால் வருகிறது. வைரசுகள் முக நரம்பைப் பாதிக்கும்போது, அந்த நரம்பில் அழற்சி ஏற்பட்டு வீங்கிக்கொள்கிறது. அப்போது நரம்பின் செயல்பாடு தற்காலிகமாக நின்றுவிடும் சூழலில் முக வாதம் வருகிறது. முகவாதத்தால் முகத்தில் ஒரு பக்கம் செயல்படாமல் போகும். உதடுகள் கோணி, சிரிக்க முடியாது. கண்ணை மூடுவதற்குச் சிரமம் ஏற்படும். கண்ணில் நீர் வடியும் அல்லது கண் உலர்ந்துவிடும். வாயின் ஓர் ஓரத்தில் எச்சில் வடியும். சிலருக்குத் தலைவலிக்கும். இன்னும் சிலருக்குத் தாடை வலிக்கும். காதுக்குப் பின்புறம்கூட வலி ஏற்படலாம், உமிழ் நீர் முழுங்க முடியாமல் போகும்.

தடுக்கும்விதம்
--------------

இதில் இருந்து தப்பிக்க குளிர்காலத்திலும், குளிர் காற்று வீசும் பொழுதும் குளிர்தடுப்பு ஆடைகள் அணிந்துகொண்டும், காதில் பஞ்சை வைத்துக்கொள்வது. கை, கால் ஆகியவற்றிற்கு உறைகளைப் பயன்படுத்துவது போன்றவற்றால் இந்த பாதிப்பில் இருந்து பாதுகாத்துக் கொள்ளலாம்.

சிகிச்சை
--------

முகவாதம் தாக்குதலுக்கு உள்ளானவர்கள் இயன்முறை சிகிச்சை அளிக்கப்படுகிறது. வைரஸ் பாதிப்பு உள்ளது உறுதியானால், மாத்திரையைக் கொடுப்பது உண்டு. வலி போக்கிகள் தற்காலிக நிவாரணத்துக்குத் தரப்படும். எவ்வாறாயினும் இதன் பாதிப்பில் இருந்த விடுபட பதினைந்து நாள்முதல் ஒருமாதம்வரை ஆகும்.

மேற்கொள்ள வேண்டிய பயிற்சிகள்
----------------------------

* கண்களை இறுக்க மூடி திறப்பது,
* பலூனை வாயில் ஊதுவது,
* ஆங்கில உயிர் எழுத்துகளான ஏ, இ, ஐ, ஓ, யூ ஆகியவற்றை சரியான உச்சரிப்பில் சத்தமாக வாய்விட்டுக் கூறுவது
* முக பாவனைகளான முக அசைவுகளை கண்ணாடி முன் நின்று செய்வது

ஆகியவையே இதற்கான பயிற்சிகள்.

மேற்கோள்
--------

1. ↑  டாக்டர் கு. கணேசன் (2018 சூலை). "முக வாதம் முகம் காட்டினால்?". *கட்டுரை*. தி இந்து தமிழ். 8 சூலை 2018 அன்று பார்க்கப்பட்டது. Check date values in: `|date=` (உதவி)
2. ↑
3. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-04-15 அன்று பார்க்கப்பட்டது.
4.பாஸ்டன் மருத்துவ இதழ் 

1. ↑  "முகவாதம் என்றால் என்ன? அறிகுறிகள், காரணங்கள், சிகிச்சை".
**வீரேந்தர் சிங்** (*Virender Singh*)(பிறப்பு 7 அக்டோபர் 1954) என்பவர் இந்திய நீதிபதி மற்றும் ஜார்கண்ட் உயர் நீதிமன்றத்தின் முன்னாள் தலைமை நீதிபதி ஆவார்.

தொழில்
------

சிங், ரோத்தக்கின் அரசுக் கல்லூரியில் தேர்ச்சி பெற்று, சகாரன்பூரில் உள்ள ஜே.வி. ஜெயின் கல்லூரியில் சட்டப் பட்டப்படிப்பை முடித்தார்.  சிங் சூன் 1978 முதல் ரோத்தக்கில் பயிற்சியைத் தொடங்கினார். சிங் 1995-ல் அரியானாவின் துணை அரசு வழக்கறிஞராக நியமிக்கப்பட்டார். சூலை 2 2002-ல் இவர் பஞ்சாப் மற்றும் அரியானா உயர்நீதிமன்றத்தின் நீதிபதியாக நியமிக்கப்பட்டார். இதன் பிறகு 19 ஏப்ரல் 2007 அன்று ஜம்மு மற்றும் காஷ்மீர் உயர் நீதிமன்றத்திற்கு மாற்றப்பட்டார். ஏப்ரல் 2012 முதல் 8 சூன் 2012 வரை ஜம்மு மற்றும் காஷ்மீர் உயர் நீதிமன்றத்தின் தற்காலிக தலைமை நீதிபதியாக பணியாற்றினார். நீதிபதி சிங் ஜார்க்கண்ட் உயர் நீதிமன்றத்தின் தலைமை நீதிபதியாக 1 நவம்பர் 2014 அன்று பதவியேற்றார். பின்னர் அக்டோபர் 2016 அன்று ஓய்வு பெற்றார். சிங் பணி ஓய்வு பெற்ற பிறகு சனவரி 3, 2017 அன்று ஆயுதப்படைகள் தீர்ப்பாயத்தின் தலைவராக நியமிக்கப்பட்டார்.

மேற்கோள்கள்
-----------

1. ↑  "Hon'ble The Chief Justice Virender Singh". *jharkhandhighcourt.nic.in*. 25 February 2019 அன்று பார்க்கப்பட்டது.
2. ↑  "Former Jharkhand HC Chief Justice". 25 February 2019 அன்று பார்க்கப்பட்டது.
3. ↑  "Justice Virender Singh appointed AFT chairperson". *indianexpress.com*. 25 February 2019 அன்று பார்க்கப்பட்டது.
**வீரை வளியன் தத்தனார்** சங்ககாலப் புலவர்களில் ஒருவர். அகநானூறு 188 எண் கொண்ட ஒரே ஓரு பாடல் மட்டும் இவரால் பாடப்பட்டதாகச் சங்கத்தொகை நூல்களில் இடம் பெற்றுள்ளது.

வீரை, ஊர்
---------

வீரை எனபது ஊரின் பெயர். வீரை என்னும் சொல் வாழைமரத்தைக் குறிக்கும். 1 2
[*தொடர்பிழந்த இணைப்பு*] எனவே வீரை வாழைமரம் மிகுதியாக இருந்த ஊர் எனலாம். வீரகனூர் என இக்காலத்தில் வழங்கப்படும் ஊரின் சங்ககாலப் பெயர் வீரை என்பர். 3 திருப்பைஞ்ஞீலி என்னும் ஊரின் கோயில் வாழை மரத்தைக் காவல் ம்மரமாகக் (தலவிருச்சமாகக்) கொண்டது என்பதை எண்ணிப் பார்க்கவேண்டும். சொல் மரபை எண்ணிப் பார்க்கும்போது வீரகனூரே பரணிடப்பட்டது 2017-02-20 at the வந்தவழி இயந்திரம் புலவர் வாழ்ந்த ஊர் எனலாம்.

புலவர் பெயர்
------------

புலவர் பெயர் தித்தனார். இவரது தந்தையின் பெயர் வெளியன்.  

தந்தை வீரை வெளியனாரும் சங்ககாலப் புலவர்களில் ஒருவர்.

பாடல் சொல்லும் செய்தி
---------------------

தலைவன் தலைவியை அடைவதற்காக இரவில் வந்திருக்கிறான். தோழி பகலில் தினைப்புனம் காக்கும் இடத்துக்கு வந்தால் நல்லது என்கிறாள்.

### மழை

போர்முரசு போல இடித்ததாம். போர்வாள் போல மின்னிற்றாம்.

### தழலை, தட்டை

தினைப்புனம் காக்க உதவும் கருவிகள் இவை. வளைத்து நிமிர்த்தினால் ஒலி எழும்பும் கருவி தழலை. தட்டினால் ஒலி எழும்பும் கருவி தட்டை.

### குறியிடம்

தழலும் தட்டையும் கொண்டு ஒலி எழுப்பிக் குறமகள் காக்கும் தினைப்புனத்திலும், மழையே! நீ பெய்வாயா? என்று மழையைக் கேட்பவள் போலத் தலைவியை அடையத் தலைவனுக்குக் குறியிடம் சொல்கிறாள் தோழி.
மூன்று முகவைகள்
**முகவை** (beaker) என்பது, ஆய்வுகூடங்களில், நீர்மங்களை (திரவங்களை) வைப்பதற்குப் பயன்படும் எளிமையான கொள்கலம் ஆகும். முகவையின் அடிப்படைத் தேவையானது தான் கொள்ளும் நீர்மத்தால் தாக்குறலாகாது (வேதியியல் வழியோ மற்றும் வேறுவழிகளிலோ கரைத்தல், அரித்தல் முதலியன நிகழாமல் இருத்தல் வேண்டும்). முகவையானது எந்தவிதமான உருளை வடிவம் கொண்டதாக இருந்தாலும் இதன் அடி தட்டையானது (பெரும்பாலானவை). முகவைகள், சில மில்லிலீட்டர்கள் கொள்ளளவிலிருந்து, பல லீட்டர்கள் வரை கொள்ளக்கூடியதாகப் பல்வேறு அளவுகளில் கிடைக்கின்றன.

இவை கண்ணாடியாலோ, பிளாஸ்ட்டிக்கினாலோ செய்யப்படலாம். கண்ணாடி முகவைகள் பெரும்பாலும் *பைரெக்ஸ்* கண்ணாடியினாலேயே செய்யப்படுகின்றன. அமிலம் போன்ற அரிக்கக்கூடிய திரவங்களை வைப்பதற்கான முகவைகள் டெஃப்லான் என்னும் பொருளினால் அல்லது அரிபடாத் தன்மை கொண்ட வேறு பொருட்களினால் ஆக்கப்படுகின்றன.

உள்ளேயுள்ள நீர்மங்கள் மாசடைவதைத் தடுப்பதற்கும், ஆவியாதல் மூலமான இழப்பைத் தடுப்பதற்கும், முகவைகள் மணிக்கூட்டுக் கண்ணாடிகளால் மூடி வைக்கப்படுகின்றன. பெரும்பாலும் முகவைகளில் அளவு குறிக்கப்படுகின்றது. முகவையின் வெளிப்புறத்தில் இடப்படும்